***Приложение № 12***

(Проект!)

**ДОГОВОР ЗА ОБЩЕСТВЕНА ПОРЪЧКА**

**№ ...../............. г.**

Днес, ............................., в гр. София, между:

1. **«ЕКО МЕДЕТ» ЕООД,** със седалище и адрес на управление гр. Панагюрище, ул. „Г. Бенковски” № 7, ЕИК 112067709, представлявано от д-р Ясен Христов – управител, наричан за краткост ВЪЗЛОЖИТЕЛ, от една страна, и
2. **..........................................................**, ЕИК/БУЛСТАТ/ЕГН/друга регистрация за чуждестранно лице: .........................................................., със седалище и адрес на управление: ..................................................................................................., адрес за кореспонденция: ..................................................................................................., представлявано от ........................................ (*име, презиме и фамилия*) в качеството на ........................ (*посочва се качеството на лицето, подписващо договора*), наричано по-нататък за краткост ИЗПЪЛНИТЕЛ, от друга страна,

заедно наричани „страни/те”,

след проведена открита процедура с № …………….[[1]](#footnote-1), на основание чл. 112, ал. 1 от Закона за обществените поръчки (ЗОП) и в изпълнение на Решение № ......./……….2017 г. на управителя за определяне на изпълнител на обществена поръчка с предмет: „Изследване статуса на котлована, наблюдение и контрол на свлачищните процеси и обследване на водите в котлована на рудник „Медет“ („Обществена/та поръчка“) за Обособена позиция № …. с предмет „……………………………………….“[[2]](#footnote-2),

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши услуга с предмет изследване статуса на котлована, наблюдение и контрол на свлачищните процеси и обследване на водите в котлована на рудник „Медет“, заедно със съпътстващите и обслужващите я доставки и строителни работи, определени като видове и количества/обеми съгласно Техническите спецификации и Количествено-стойностната сметка за Обособена позиция № …. (Приложение № 3 към този договор).

**(2)** Услугата по ал. 1 се извършва в обект „котлован на рудник „Медет“ и прилежащата му територия, община Панагюрище и включва изпълнението на следнитеосновнидейности[[3]](#footnote-3):

1. …………..

2. …………..

3. ……………

4. ……………

**Чл. 2.** (1) Дейностите по чл. 1, ал. 2 ще бъдат осъществени в съответствие със:

1. условията на този договор;
2. Техническите спецификации за ОП № …., съдържащи се в Част В „Технически спецификации“ от документацията за Обществената поръчка – Приложение № 4 към настоящия договор;
3. Предложението за изпълнение на ОП № … , изготвено от ИЗПЪЛНИТЕЛЯ в качеството му на участник в Обществената поръчка - Приложение № 1 към договора, както и линейния календарен график – Приложение № 5;
4. Ценовото предложение и Количествено-стойностната сметка (КСС) – Приложения № 2 и № 3 към договора, и
5. Работен проект „Изследване статуса на котлована, наблюдение и контрол на свлачищните процеси и обследване на водите в котлована на рудник „Медет“, приет от Междуведомствен експертен съвет (МЕС) към Министерство на икономиката (МИ) с Протокол № 115/22.11.2016 г. (Работен проект).

(2) ИЗПЪЛНИТЕЛЯТ е уведомен и приема, че дейностите по ал. 1 са в изпълнение на Работния проект и подлежат на приемане от Постоянно действаща комисия (ПДК) към МИ, както и че плащането на цената за отчетеното за предходния месец изпълнение се извършва след превод на съответните суми от МИ на ВЪЗЛОЖИТЕЛЯ.

**II. ЦЕНА И НАЧИН НА ПЛАЩАНЕ**

**Чл. 3. (1)** За качественото и пълно изпълнение на предмета на договора ВЪЗЛОЖИТЕЛЯТ заплаща на ИЗПЪЛНИТЕЛЯ максимална цена в общ размер на .………… (………………)[[4]](#footnote-4) лв.без ДДС, съответно ................. (………………)[[5]](#footnote-5) лв.с ДДС съгласноценовото предложение на ИЗПЪЛНИТЕЛЯ (Приложение № 2), формирана на база оферираните от ИЗПЪЛНИТЕЛЯ в Количествено-стойностната сметка (Приложение № 3) единични цени и условията на този договор.

**(2)** В цената по ал. 1 са включени всички разходи на ИЗПЪЛНИТЕЛЯ за пълното и качествено изпълнение на предмета на настоящия договор, включително, но не само административни, транспортни и режийни разходи; разходи за доставки на материали и оборудване и консумативи, за ползване на технически средства, за организация и координация, за възнаграждения, осигуровки и обезщетения на работна ръка; разходи за изпитване на материалите, провеждане на проби и осъществяване на гаранционна поддръжка – когато има такива; съдействие при окончателното приемане, както и при приемане на отделните дейности, включително и всички други разходи, необходими за цялостното изпълнение на предмета на този договор; непредвидени разходи до 4 на сто от цената за изпълнение на работите от КСС; печалба. ВЪЗЛОЖИТЕЛЯТ не дължи заплащането на каквито и да са разноски, направени от ИЗПЪЛНИТЕЛЯ извън обхвата на възлагането по договора и/или надхвърлящи общата цена по ал. 1.

**(3)** Цената по ал. 1 е крайна за времето на изпълнение на договора и не подлежи на промяна, освен по изключение в предвидените в Закона за обществените поръчки и този договор случаи, след одобрение от Министерството на икономиката.

**(4)** Максималната стойност на непредвидените разходи, включени в цената по ал. 1, възлиза на 4 (четири) на сто от общата цена за изпълнение на договора без ДДС или ……………… (…………………..)[[6]](#footnote-6) лв. без ДДС. До този размер в полза на ВЪЗЛОЖИТЕЛЯ има опция за възлагане при възникване на необходимост на изпълнението на непредвидени в КСС количества/обеми или видове работи. При невъзникване на непредвидени работи или възникването на такива в по-малък размер от максимално предвидения, сумата за непредвидени разходи не се дължи, съответно се дължи до размера на възложените, реално извършени и приети непредвидени работи.

**(5)** Стойността на възникналите непредвидени работи, разходите за които общо за действието на договора не могат да надхвърлят размера по ал. 4, чието изпълнение е необходимо да бъде включено в изпълнението на договора, се определя, както следва:

1. при непредвидени работи, които представляват допълнителни количества/обеми на предвидени в КСС работи, при определяне на цена/цени за изпълнението им се прилагат единичните цени по КСС на ИЗПЪЛНИТЕЛЯ (Приложение № 3) към съответните допълнителните количества/обеми;

2. за видовете непредвидени работи, които не се съдържат в КСС на ИЗПЪЛНИТЕЛЯ и там няма предложени единични цени, цените ще се определят въз основа на следните показатели:

а) цена на материали – 90% от среднопазарната цена за съответен материал. Среднопазарната цена на материал се определя въз основа на най-малко три оферти от независими доставчици, представени от ИЗПЪЛНИТЕЛЯ, за цена *на едро/на дребно – съобразно конкретните количества*. По изключение този ред може да не се приложи за материали на обща стойност до 500 /петстотин/ лева, ако предварително са одобрени от ВЪЗЛОЖИТЕЛЯ.

б) разходи за изпълнение (елементи на ценообразуване)[[7]](#footnote-7):

1/ часова ставка за труд ……………. (словом: ……….) лв./час без ДДС;

2/ брой отработени часове ……………. (словом: ……….) %;

3/ разходи за механизация ……………. (словом: ……….) %;

4/ доставно-складови разходи ……………. (словом: ……….) %

5/ печалба ……………. (словом: ……….) - *не повече от 4 %.*

**(6)** Съгласно чл. 12, ал. 1 отПравилатаза условията и реда за разпределяне, отчитане и контрол на предоставяните от бюджета средства за дейностите по техническа ликвидация или консервация, рекултивация, мониторинг и пречистване на води, включени в Постановление № 140 на Министерския съвет, отчитането на дейности, свързани с изпълнението на проекти, възникнали в резултат на непредвидени обстоятелства (пожари, аварии, пропадания, срутвания, установени допълнителни работи и др.), за времето на действие на този ред се извършва въз основа на:

1. уведомително писмо от „Еко Медет“ ЕООД за настъпилото събитие;

2. констативен протокол, подписан от инвеститора, строителния надзор, проектанта и от служител на Министерството на икономиката, когато е приложимо;

3. копие от заповедната книга на обекта с предписанието на проектанта.

**(7)** Плащането на цената по ал. 1 се извършва за действително извършени и приети работи, като същата се определя от единичните цени за съответните количества/обеми и съгласно ал. 5 – за непредвидени работи. В случай че в процеса на изпълнение се установи изцяло отпадане или намаляване на количеството/обема на някои дейности/работи, ВЪЗЛОЖИТЕЛЯТ уведомява за това ИЗПЪЛНИТЕЛЯ и заплаща цена за изпълнението на намаленото количество/обем или без стойността на отпадналите работи.

**Чл. 4. (1)** Цената по чл. 3, ал. 1 се заплаща от ВЪЗЛОЖИТЕЛЯ на ИЗПЪЛНИТЕЛЯ за отчетено и прието съгласно чл. 11 и чл. 12 изпълнение на действително извършените работи от предмета на договора. Не се предвижда и ВЪЗЛОЖИТЕЛЯТ не дължи авансово плащане.

**(2)** Всяко плащане по договора се извършва в срок до 5 **(**пет**)** работни дни от:

1. получаването на превод от Министерството на икономиката по банковата сметка на ВЪЗЛОЖИТЕЛЯ – за стойността на отчетеното и прието изпълнение с всеки месечен протокол; и

2. издаването от ИЗПЪЛНИТЕЛЯ на данъчна фактура – оригинал и представянето й на ВЪЗЛОЖИТЕЛЯ.

**(3)** Всички плащания по настоящия договор се извършват в лева по банков път по следната сметка на ИЗПЪЛНИТЕЛЯ:

БАНКА: клон/ офис ...........................................

BIC код на банката:................................................

IBAN:.........................................................................

**(4)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в данните за банковата сметка по ал. 3 в срок до 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок или плащането е извършено от ВЪЗЛОЖИТЕЛЯ преди получаване на уведомлението, плащането се счита за надлежно извършено.

**(5)** *Когато ИЗПЪЛНИТЕЛЯТ е сключил договор/договори за подизпълнение, плащането към него се извършва, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях услуги, които са приети по реда на чл. 11 и/или чл. 12*[[8]](#footnote-8).

**ІІІ. ВЛИЗАНЕ В СИЛА. СРОКОВЕ**

**Чл. 5.** **(1)** Срокът за изпълнение на дейностите по чл. 1, ал. 1, включително на непредвидени в КСС количества или видове работи, е 36 (тридесет и шест) месеца, считано от датата на влизане в сила на този договор.

**(2)** Конкретните срокове за изпълнение на отделни дейности и работи са определени в изготвения от ИЗПЪЛНИТЕЛЯ линеен план-график към офертата му **(**Приложение № 5**)**. ИЗПЪЛНИТЕЛЯТ има право да актуализира вътрешните срокове в линейния план-график, без да променя общия срок от 36 месеца, като изготви актуален такъв и го представи на ВЪЗЛОЖИТЕЛЯ в срок до 10 дни от датата на сключване на този договор. Актуализираният график става неразделна част от договора към Приложение № 5, а ако не бъде изготвен такъв, остава валиден първоначалният.

**(3)** Договорът влиза в сила от датата на подписването му от двете страни и поставянето от ВЪЗЛОЖИТЕЛЯ на номер и дата на първата му страница.

**(4)** Договорът има действие до окончателното уреждане на взаимоотношенията между страните по повод неговото изпълнение, включително плащане на неустойки и лихви, ако такива се дължат.

**Чл. 6. (1)** Срокът за изпълнение спира да тече в случай на възникване на обстоятелство от извънреден характер, което не се дължи на виновно поведение на страна по договора, вкл. непреодолима сила, за което се съставя своевременно двустранен констативен протокол, в който се посочват причините за спирането, състоянието на изпълнението до момента и оставащото за изпълнение. Срокът за изпълнение продължава да тече, ако са налице дейности по договора, чието изпълнение не е възпрепятствано от възникналото обстоятелство.

**(2)** След отпадане на причината по ал. 1 се подписва двустранен протокол, от чиято дата изпълнението на договора се продължава, освен ако изпълнението е станало ненужно или невъзможно. При продължаване на работата крайният срок по чл. 5, ал. 1 не може да бъде удължаван, освен само с добавянето на периода, за който действието на договора е било основателно спряно.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** **(1)** ИЗПЪЛНИТЕЛЯТ се задължава:

1. Да изпълни изцяло, качествено и в срок възложената му работа с грижата на добрия търговец/професионалист в съответствие с изискванията на техническите спецификации на ВЪЗЛОЖИТЕЛЯ (Приложение № 4), съгласно предложението за изпълнение (Приложение № 1), линейния календарен график (Приложение № 5), ценовото предложение и КСС (Приложение № 2 и 3) на ИЗПЪЛНИТЕЛЯ, изискванията на приложимата нормативна уредба и този договор;
2. Да уведомява незабавно ВЪЗЛОЖИТЕЛЯ за възникнали проблеми или рискове по време на изпълнението, за предприетите мерки за тяхното разрешаване и/или за необходимостта от съответни разпореждания или съдействие от страна на ВЪЗЛОЖИТЕЛЯ или трети лица;
3. При необходимост от промени, включително по причини, които не са могли да бъдат предвидени, отнасящи се до срок, дейност, поддейност или друго обстоятелство от значение за точното изпълнение съобразно изпълнявания график да уведоми своевременно ВЪЗЛОЖИТЕЛЯ, като обоснове необходимостта от промяна и предложи начин за изпълнение в най-близко съответствие с дължимото изпълнение;
4. Да провежда съответните инструктажи и прилага мерки за безопасност на всички лица, имащи достъп до обекта, в които се извършват дейностите, когато това е приложимо;
5. При извършване на строителни работи да спазва всички приложими правила и изисквания за строителство, за съответствие на строителните материали, както и приложимите правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно списъка на конвенциите в социалната област и в областта на околната среда, представляващ приложение № 10 към чл. 115 от ЗОП;
6. Да осигури предложения с офертата екип експерти, както и други необходими работници и специалисти, притежаващи съответните професионална квалификация и правоспособност, необходими за качественото и пълно изпълнение на договора; да не променя ръководителя на екипа и експертите, посочени в офертата му. Тези лица може да бъдат променяни само след писмено съгласие на ВЪЗЛОЖИТЕЛЯ при невъзможност на лицето да изпълни възложената му работа поради причини, които не зависят от ИЗПЪЛНИТЕЛЯ. В такъв случай ИЗПЪЛНИТЕЛЯТ уведомява писмено ВЪЗЛОЖИТЕЛЯ, като посочва конкретните причини и прилага доказателства за настъпването им, както и предлага ново лице, което следва да отговаря на всички изисквания на ВЪЗЛОЖИТЕЛЯ, посочени в документацията на Обществената поръчка за съответната позиция, за което ИЗПЪЛНИТЕЛЯТ представя доказателства;
7. Да осигури цялата необходима техника, инструменти и оборудване за изпълнение на договора;
8. Да извършва дейностите, включително да доставя и влага само материали и консумативи, отговарящи на изискванията за качество, безопасност и др. съобразно тяхното естество;
9. Да спазва стриктно сроковете за изпълнение на съответните дейности, определени в линейния календарен график, съответно актуализирания такъв, неразделна част от този договор, представен в Приложение № 5;
10. Да разглежда и приема всички възражения на ВЪЗЛОЖИТЕЛЯ относно недостатъците, допуснати при изпълнение, и да ги отстранява своевременно за своя сметка, както и да извършва за своя сметка повторни работи, поправки и/или преработки, наложили се поради пропуски, непълноти, несъобразяване с изискванията на техническите спецификации, неспазване на действащите релевантни изисквания и разпоредби или други недостатъци, в срок, определен от ВЪЗЛОЖИТЕЛЯ;
11. Да обосновава писмено необходимостта от извършване на непредвидени работи, които е установил, които при одобрение от ВЪЗЛОЖИТЕЛЯ и МЕС следва да изпълни като непредвидени разходи, чиито общ размер не може да надхвърля размера по чл. 3, ал. 4;
12. Да възстанови на ВЪЗЛОЖИТЕЛЯ неправомерно получени суми вследствие на допуснати непълноти, неточности или некачествено изпълнение по настоящия договор, ако бъдат установени такива;
13. Да поддържа за своя сметка валидна гаранция за изпълнение на договора, когато същата не е под формата на паричен депозит по сметка на ВЪЗЛОЖИТЕЛЯ, със срок на валидност не по-малък от 60 (шестдесет) дни след срока на договора, включително ако същата изтече, своевременно да я удължи;
14. Да води редовно необходимата отчетна документация за извършените дейности, услуги и разходи по настоящия договор, *включително за взаимоотношенията си с подизпълнител/и* /*ако се предвижда/т подизпълнител/и, ако не се предвижда/т този текст ще отпадне*/ в съответствие с изискванията на законодателството, която да подлежи на точно идентифициране и проверка; Да съхранява документацията по изпълнение на всички дейности по този договор за период не по-кратък от 6 /шест/ месеца от окончателното приемане на изпълнението, независимо от сроковете за това, определени в други документи или нормативни актове;
15. Да оказва съдействие на представители на ВЪЗЛОЖИТЕЛЯ, МЕС, едноличния собственик на капитала на дружеството, одитори или други оторизирани лица за извършване на проверки, за изпълнение на техните правомощия при извършване на проверки, инспекции, одит и др.;
16. Да запази поверителността на всички предоставени от ВЪЗЛОЖИТЕЛЯ документи, информация или други материали, за срок не по-малко от една година след приключването на работата по договора, освен когато предоставянето на информация се дължи по закон;
17. Да сключи договор/договори за подизпълнение с посочените в офертата му подизпълнител/и в срок от 3 (три) дни от сключване на настоящия договор и да предостави оригинален/и екземпляр/и на ВЪЗЛОЖИТЕЛЯ в 3-дневен срок, както и да предоставя своевременно на ВЪЗЛОЖИТЕЛЯ информация за плащанията по договора/договорите за подизпълнение /*ако се предвижда/т подизпълнител/и, ако не се предвижда/т този текст ще отпадне*/;
18. Да изготвя и представя на ВЪЗЛОЖИТЕЛЯ в срок и с необходимото съдържание съответните протоколи за отчитане на изпълнението през предходния месец, доклади и документи, включително годишните доклади за изпълнение и окончателния доклад.

**(2)** ИЗПЪЛНИТЕЛЯТ носи пълната отговорност за качеството на изпълнението на договора и за съответствието на изпълнението с изискванията, предвидени в Техническите спецификации на ВЪЗЛОЖИТЕЛЯ за Обособена позиция № ……, както и с разпоредбите на действащото законодателство, *включително когато има подизпълнител/и*.

**(3)** ИЗПЪЛНИТЕЛЯТ е отговорен за всички имуществени и неимуществени вреди, понесени от физически и юридически лица, причинени от ИЗПЪЛНИТЕЛЯ, негови служители/работници, подизпълнители или други, ангажирани от него лица във връзка с изпълнението на или по повод изпълнението на договора. ИЗПЪЛНИТЕЛЯТ е отговорен и за всички щети, нанесени на околната среда от негови действия или бездействия за срока на изпълнение на договора.

**Чл. 8.** ИЗПЪЛНИТЕЛЯТ има право:

1. Да получи уговореното възнаграждение при условията и сроковете в този договор;
2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията си по настоящия договор, да получава в определения или подходящ срок отговор, съгласуване, одобрение или указания в случаите, когато е представил мотивирано искане, информация или възникнал проблем по повод изпълнението;
3. Да осигурява за своя сметка и без увеличение на възнаграждението всички необходими специалисти, работници, материали, техника и др.п. за качественото и в пълен обем изпълнение на дейностите по предмета на договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** ВЪЗЛОЖИТЕЛЯТ има право:

1. Да контролира изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ и МЕС са задължителни за ИЗПЪЛНИТЕЛЯ, доколко изпълнението им не е фактически невъзможно и не излизат извън рамките на договореното изпълнение;
2. Да иска от ИЗПЪЛНИТЕЛЯ да изпълни възложената работа в срок и без отклонения от дължимото по договор качество, количество и технологични праметри;
3. Да одобри замяна на ръководителя на екипа или специалист от екипа на ИЗПЪЛНИТЕЛЯ, когато това е поискано и е предложено лице, отговарящо на изискванията;

4. Да одобрява промени в графика, поискани аргументирано от ИЗПЪЛНИТЕЛЯ, когато това се налага и не води до намаляване или удължаване на срока на изпълнение на договора, когато са от негова компетентност - не по-късно от 10 /десет/ работни дни от получаването на уведомление;

5. Да не плати възнаграждение или разходи на ИЗПЪЛНИТЕЛЯ, които са недопустими или недължими по настоящия договор;

6. Да не приема изпълнението при установяване на некачествено извършени дейности, или които не са в съответствие с техническата спецификация и с техническото предложение на ИЗПЪЛНИТЕЛЯ или работния проект, да иска отстраняване на недостатъци, представяне на допълнителни данни или документи, преработка на дейности, доклади или части от тях и др.;

7. Да изисква от ИЗПЪЛНИТЕЛЯ да сключи и да му представи договор/и за подизпълнение с посочен/ите в офертата му подизпълнител/и /*когато е предвидено ползването на подизпълнител/и*/.

**Чл. 10.** ВЪЗЛОЖИТЕЛЯТ се задължава:

1. Да заплаща договорената цена по начина и в срокове, определени в настоящия договор, освен при наличие на основание за неплащане; при забавяне на превод на месечна сума от страна на МИ, продължило повече от 30 дни от представяне на отчета, да уведомява ИЗПЪЛНИТЕЛЯ;
2. Да оказва необходимото съдействие на ИЗПЪЛНИТЕЛЯпри и по повод изпълнение на задълженията му по настоящия договор, да предава на ИЗПЪЛНИТЕЛЯ необходимите за изпълнението указания, данни и документи, включително допълнителни данни и документи, необходимостта от които е възникнала в процеса на работа, в срок до 5 работни дни от писменото им поискване от ИЗПЪЛНИТЕЛЯ, освен ако съгласие, одобрение или указание подлежи на одобрение от МИ/МЕС; ако подлежи на одобрение от МИ/МЕС изпраща своевременно искането и уведомява ИЗПЪЛНИТЕЛЯ в срок до 3 работни дни от получаването на отговора от МИ/МЕС; да съдейства и при необходимост да координира с изпълнителя на другата обособена позиция от обществената поръчка в изпълнение на Работния проект извършването на дейности, предоставяне на резултати, съгласуване на време, място и др.п. обстоятелства от значение за двамата изпълнители;
3. Да покани ИЗПЪЛНИТЕЛЯ или негов/и представител/и за участие в заседание на утвърждаващия орган, като го уведоми своевременно за датата и мястото на заседанието;

4. Да осигури достъп до обекта на изпълнение, както и да приеме обекта обратно след приключване на изпълнението на договора;

5. Да приеме изпълнението от ИЗПЪЛНИТЕЛЯ на дейности и работи по предмета на договора в договорените обем, вид, срокове и качество;

6. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 11.** **(1)** Приемането на изпълнените дейности и работи е условие за плащането на възнаграждение и се извършва след представянето от ИЗПЪЛНИТЕЛЯ на Протокол за действително извършените дейности /Акт обр.19/ през предходния месец, който се изготвя и предава на ВЪЗЛОЖИТЕЛЯ ежемесечно, до 3-число на месеца, следващ отчетния месец, в четири екземпляра, подписани от ИЗПЪЛНИТЕЛЯ.

**(2)** Отчетеното изпълнение трябва да съответства на календарния график и да включва текущо извършваните дейности и дейностите, чието изпълнение е приключило изцяло.

(**3**) ВЪЗЛОЖИТЕЛЯТ проверява съответствието на отчетените като изпълнени дейности с календарния график и с количествата и стойностите в КСС на ИЗПЪЛНИТЕЛЯ. Не се приема изпълнение на дейности, невключени в КСС и при неспазване на календарния график, освен ако:

1. неспазването на графика се дължи на обективни обстоятелства или ИЗПЪЛНИТЕЛЯТ своевременно мотивирано е уведомил ВЪЗЛОЖИТЕЛЯ за необходимостта от промяна в срока и ВЪЗЛОЖИТЕЛЯТ се е съгласил или не е възразил в срок, определен в този договор. ВЪЗЛОЖИТЕЛЯТ може да върне за корекции представения протокол по ал. 1, като определи срок за това;

2. изпълнението на количества/обеми и видове работи, невключени в КСС, е извършено по реда на чл. 12.

**(4)** Приемането на изпълнението за отчетения месец се извършва с подписване на протокола по ал. 1 от представители на двете страни. Подписаният протокол с приложени към него отчетни документи в 10-дневен срок от подписването се представя от ВЪЗЛОЖИТЕЛЯ в Министерството на икономиката за одобряване и превеждане на дължимата сума.

**(5)** ИЗПЪЛНИТЕЛЯТ изготвя ежегодно Годишни доклади, съдържащи пълно описание и информация за извършения мониторинг през съответния годишен период и окончателен доклад, съдържащ пълно представяне на мониторинга за целия срок[[9]](#footnote-9).

(**6)** Докладите по ал. 5 и приложените към тях документи се представят на хартиен носител в 4 екземпляра и електронен носител (на електронния носител приложените документи са сканирани).

**(7)** Доклад по ал. 5 се приема или връща за корекции със задължителни за ИЗПЪЛНИТЕЛЯ указания от ВЪЗЛОЖИТЕЛЯ или от МИ/МЕС в срок до 30 (тридесет) работни дни от получаването му. Приемането се удостоверява с двустранно подписан приемо-предавателен протокол. При забележки ИЗПЪЛНИТЕЛЯТ представя коригиран доклад в срок, определен от ВЪЗЛОЖИТЕЛЯ или МИ/МЕС.

**(8)** Годишните доклади за всяка от 3-те години се представят в края на всеки 12 месечен период от датата на сключване на настоящия договор. Третият, обобщаващ доклад се представя не по-късно от 7 дни преди изтичането на срока по чл. 5, ал. 1. Докладите подлежат на приемане от МЕС към МИ.

**(9)** *Когато ИЗПЪЛНИТЕЛЯТ е сключил договор/договори за подизпълнение, извършената от подизпълнителите дейност се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя*.

**Чл. 12. (1)** Възлагането на непредвидени работи се извършва писмено от ВЪЗЛОЖИТЕЛЯ и след одобрение от МЕС, с подписването на констативен протокол между страните, към който се прилагат документи, доказващи техния характер, необходимост от извършване при действието на договора и с определяне на съответните суми по видове работи и количества, начин и доказателства за тяхното определяне съгласно чл. 3, ал. 5, както и общата им стойност, която за всички непредвидени работи не може да надхвърля максималния размер допустими непредвидени разходи по чл. 3, ал. 4. Непредвидени работи, чиято стойност заедно със стойността на предходно възложени такива надхвърля сумата по чл. 3, ал. 4, не се възлагат по този договор, освен ако има надлежно законово основание.

**(2)** Когато непредвидените работи са установени от ИЗПЪЛНИТЕЛЯ, той своевременно и подробно обосновава в писмена форма пред ВЪЗЛОЖИТЕЛЯ необходимостта от извършването им, включително последиците при неизвършването им при действието на договора.

**(3)** ИЗПЪЛНИТЕЛЯТ преминава към изпълнение на непредвидени работи, включително в случаите по ал. 2, само след подписването на протокол по ал. 1, освен при възникване на авария, за което ИЗПЪЛНИТЕЛЯТ незабавно уведомява ВЪЗЛОЖИТЕЛЯ и изпълнява неговите указания. В последния случай страните съставят и подписват двустранен констативен протокол веднага, щом това стане възможно, в който отразяват аварията, характера, количеството/обема и стойността на непредвидените работи, извършени или чието извършване е започнало вследствие на аварията.

**Чл. 13. (1)** Възложеното с този договор, включително непредвидени работи по чл. 12, се счита за надлежно изпълнено само когато е прието от ВЪЗЛОЖИТЕЛЯ без забележки или възражения. ВЪЗЛОЖИТЕЛЯТ няма право неоснователно да отказва да извърши проверка, да даде становище или подпише протокол, когато писмено и мотивирано това е поискано от ИЗПЪЛНИТЕЛЯ и не е установено нарушение на договора или нормативен акт.

**(2)** Ако при приемане на изпълнени работи бъдат установени недостатъци на изпълнението, на ИЗПЪЛНИТЕЛЯ се дава срок за тяхното отстраняване. Посоченият срок е обвързващ за ИЗПЪЛНИТЕЛЯ. В случай че ИЗПЪЛНИТЕЛЯТ не отстрани недостатъците в определения за това срок, ВЪЗЛОЖИТЕЛЯТ може да ги отстрани сам или чрез трето лице за сметка на ИЗПЪЛНИТЕЛЯ.

**(3)** ИЗПЪЛНИТЕЛЯТ се задължава да представи на ВЪЗЛОЖИТЕЛЯ документи, осигури достъп и предостави допълнителна информация, когато това е необходимо за извършването на контрол върху изпълнението на възложените работи.

**(4)** Окончателното изпълнение на предмета на договора по чл. 1 се констатира с протокол, подписан от представители на двете страни, в който се установяват количества/обеми, вложени консумативи, материали, оборудване, спазване на изискванията за качество и др., както и извършването в срок или наличието на частично неизпълнение/забава.

**Чл. 14.** **(1)** ИЗПЪЛНИТЕЛЯТ се задължава да отстранява изцяло за своя сметка скритите недостатъци и появилите се след приемане на изпълнението дефекти в извършени строителни работи съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(2)** За проявилите се в гаранционен срок дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ, като определя подходящ срок съобразно вида на дефекта и технологичните изисквания, в който ИЗПЪЛНИТЕЛЯТ е длъжен да започне или да извърши работата за отстраняване на дефектите.

**VІІ. ГАРАНЦИЯ ЗА ИЗПЪЛНЕНИЕ**

**Чл. 15.** **(1)** ИЗПЪЛНИТЕЛЯТ представя гаранция за добро изпълнение на договора в размер на …… (*……………*)[[10]](#footnote-10), представляваща 5 (пет) на сто от договореното възнаграждение по чл. 3, ал.1 без ДДС, под формата на ………….*.[[11]](#footnote-11).* Под изпълнение на договора се разбира изпълнение на неговия предмет и уреждането на всички финансови взаимоотношения между страните във връзка с договора.

**(2)** Гаранцията за изпълнение на договора е със срок на валидност от датата на влизането му в сила до изтичането на 60 дни след изтичане на срока на договора.

**(3)** Разходите по откриването, поддържането, подновяването, превеждането и обслужването на гаранцията за добро изпълнение са за сметка на ИЗПЪЛНИТЕЛЯ и не засягат размера на гаранцията, от който ВЪЗЛОЖИТЕЛЯТ би се удовлетворил.

**(4)** В случай че срокът на договора е удължен на основание чл. 6, ал. 2, ИЗПЪЛНИТЕЛЯТ е длъжен да поднови валидността на гаранцията за изпълнение или осигури нова такава най-малко 2 (две) седмици преди изтичането на срока й, в противен случай ВЪЗЛОЖИТЕЛЯТ има право да задържи сумата като депозит до валидното подновяване на гаранцията и това се счита за неизпълнение на ИЗПЪЛНИТЕЛЯ.

**(5)** В случай че банката/застрахователното дружество[[12]](#footnote-12), издала/о гаранцията за изпълнение на договора /*когато формата на гаранцията е банкова гаранция или застраховка*/, е обявена/о в несъстоятелност, отнеме й/му се лиценза или откаже да удовлетвори предявената от ВЪЗЛОЖИТЕЛЯ претенция в срок до 3 (три) работни дни, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 (пет) дни от направеното искане, съответната заместваща гаранция от друга/о банкова институция/застрахователно дружество, съгласувана с ВЪЗЛОЖИТЕЛЯ. Заместващата гаранция може да бъде предоставена и под друга форма съгласно чл. 111, ал. 5 от ЗОП, вкл. парична сума в размер на цялата или остатъка по гаранцията.

**(6)** ВЪЗЛОЖИТЕЛЯТ освобождава гаранцията за изпълнение в срок до 30 дни от окончателното приемане на изпълнението на договора, като съответно връща паричната сума, оригинала на банковата гаранция или на застрахователната полица, без да дължи лихви за периода, през който средствата законно са престояли при него (в случай че предоставената гаранция е била под формата на парична сума).

**(7)** Гаранцията за добро изпълнение се усвоява изцяло или частично от ВЪЗЛОЖИТЕЛЯ в случай на неизпълнение на задължение/я на ИЗПЪЛНИТЕЛЯ, ако не е извършено приспадане/прихващане с дължими от ВЪЗЛОЖИТЕЛЯ суми или прихванатата сума е недостатъчна.

**(8)** В случай на цялостно или частично усвояване на гаранцията за изпълнение преди приключване на изпълнението на договора, ИЗПЪЛНИТЕЛЯТ се задължава да предостави нова такава, съответно да допълни размера й в срок до 10 (десет) дни от уведомяването му за това от ВЪЗЛОЖИТЕЛЯ.

**(9)** ВЪЗЛОЖИТЕЛЯТ има право да усвои сумата от гаранцията при настъпване на съответно основание, без това да го лишава от правото да търси обезщетение за претърпени вреди.

**VІІІ. ОТГОВОРНОСТ ПРИ НЕИЗПЪЛНЕНИЕ. САНКЦИИ И НЕУСТОЙКИ**

**Чл. 16. (1)** При пълно неизпълнение на задълженията на ИЗПЪЛНИТЕЛЯ по чл. 1 от договора:

1. ВЪЗЛОЖИТЕЛЯТ усвоява изцяло гаранцията по чл. 15, ал. 1; и
2. ИЗПЪЛНИТЕЛЯТ дължи и неустойка в размер на 25 % от стойността на договора без ДДС по чл. 3, ал. 1.

**(2)** При забава до 10 (десет) работни дни в изпълнението в съответствие с условията и сроковете, определени в и/или на основание договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2 % от стойността на неизпълнените от закъснението видове дейности без ДДС за всеки просрочен ден.

**(3)** Всяка забава с повече от 10 (десет) работни дни при изпълнение на дейност по договора съгласно определен срок се счита за частично неизпълнение на договора и ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % от стойността на неизпълнените видове дейности без ДДС. Тази клауза се прилага независимо от усвояването на гаранцията за добро изпълнение и от начисляването на неустойката по ал. 2.

**(4)** Неустойката по ал. 2 и ал. 3 се изплаща от ИЗПЪЛНИТЕЛЯ на ВЪЗЛОЖИТЕЛЯ в десетдневен срок след писмено уведомяване за това от ВЪЗЛОЖИТЕЛЯ.

**(5)** При забава в плащането на възнаграждение повече от 10 (десет) дни от датата, на която то е дължимо по причина, за която отговаря, ВЪЗЛОЖИТЕЛЯТ дължи обезщетение на ИЗПЪЛНИТЕЛЯ в размер на законната лихва върху стойността на забавеното плащане за всеки просрочен ден, считано от деня на забавата, но не повече от 5 % от дължимата сума.

**(6)** При установено некачествено изпълнение, ИЗПЪЛНИТЕЛЯТ дължи своевременно отстраняване на недостатъците, а когато недостатъците са съществени, ВЪЗЛОЖИТЕЛЯТ има право да развали договора.

**Чл. 17.** За всяко друго неизпълнение на настоящия договор, за което не е предвидена изрична неустойка, ИЗПЪЛНИТЕЛЯТ се задължава да заплати на ВЪЗЛОЖИТЕЛЯ неустойка в размер на 500 (петстотин) лева на ден до преустановяване на неизпълнението, съответно в размер на 2000 (две хиляда) лева за всеки случай на неизпълнение, ако последното не представлява продължаващо нарушение.

**Чл. 18.** ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на санкциите и неустойките от страна на ИЗПЪЛНИТЕЛЯ първо чрез прихващане от дължими към ИЗПЪЛНИТЕЛЯ суми, а ако такива суми липсват или са недостатъчни – от гаранцията за изпълнение. Когато няма суми за прихващане и сумата по гаранцията за изпълнение е недостатъчна, ИЗПЪЛНИТЕЛЯТ дължи заплащане на съответната санкция или неустойка на ВЪЗЛОЖИТЕЛЯ в срок, определен в уведомителното писмо, с което ВЪЗЛОЖИТЕЛЯТ изисква от ИЗПЪЛНИТЕЛЯ плащането на размера на определената санкция/неустойка.

**Чл. 19.** Страните си запазват правото да търсят обезщетение за вреди и пропуснати ползи над уговорените размери на неустойките на общо основание.

**Чл. 20. (1**) Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

**(2)** Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно. Не е налице непреодолима сила, ако съответното събитие е вследствие на неположена грижа от страна на строителя или при полагане на дължимата грижа то може да бъде преодоляно.

**(3)** Страната, която не може да изпълни задължението си поради непреодолима сила, е длъжна в тридневен срок от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок задължената за това страна дължи обезщетение за вреди.

**(4)** При спиране на изпълнението вследствие на непреодолима сила предвидените в този договор срокове се увеличават със срока на спирането, освен когато изпълнението стане ненужно или невъзможно.

**IХ. ПРЕКРАТЯВАНЕ НА ДОГОВОРА**

**Чл. 21. (1)** Настоящият договор се прекратява:

1. С изтичането на срока на неговото действие, а ако е удължен на основание, предвидено в закон и/или в този договор – с изтичането на така удължения срок;
2. С пълното (навременно, точно и цялостно) изпълнение на всички задължения на страните по договора;
3. По взаимно съгласие на странните с двустранно писмено споразумение, с което се уреждат последиците от прекратяването;
4. При настъпване на обективна невъзможност за изпълнение, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице и с продължителност, която прави невъзможно или излишно оставащото изпълнение;
5. Едностранно от изправната страна с 15 (петнадесет)-дневно писмено предизвестие до другата страна, даващо възможност за надлежно изпълнение в рамките на посочения срок, на задължение на неизправната страна по договора, при съществено по характер и значение или системно (повече от три пъти) виновно неизпълнение;
6. Едностранно от ВЪЗЛОЖИТЕЛЯ с 15 (петнадесет)-дневно писмено предизвестие, отправено до ИЗПЪЛНИТЕЛЯ, в случаите, в които в резултат на непредвидени обстоятелства ВЪЗЛОЖИТЕЛЯТ не е в състояние да изпълни договора, както и когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати.

**(2)** ВЪЗЛОЖИТЕЛЯТ прекратява договора без предизвестие, когато ИЗПЪЛНИТЕЛЯТ:

1. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
2. бъде обявен в несъстоятелност; когато е в производство по несъстоятелност или ликвидация ВЪЗЛОЖИТЕЛЯТ има право да прецени дали да прекрати договора или изпълнението да продължи;
3. в случаите по чл. 118, ал. 1 от ЗОП или други, изрично уредени в нормативен акт случаи.

**(3)** Предвидените в ал. 2 основания за прекратяване на договора, с изключение на основанието по чл. 118, ал. 1, т. 1 от ЗОП, се считат за основания за прекратяване по причина/вина на ИЗПЪЛНИТЕЛЯ, като това изброяване е неизчерпателно и ВЪЗЛОЖИТЕЛЯТ може да прекрати договора и при наличието на други основания за прекратяване по причина/вина на ИЗПЪЛНИТЕЛЯ, предвидени в нормативен акт или в договора.

**(4)** При прекратяване на договора по реда на ал. 1, т. 3 – 6 и ал. 2 в случаите, когато е започнало изпълнение на дейностите по договора, ИЗПЪЛНИТЕЛЯТ е длъжен за своя сметка да предприеме мерки за обезопасяване и консервация на изпълнените работи, да освободи и предаде на ВЪЗЛОЖИТЕЛЯ обекта и всички свързани с него документи.

**X. ОБЩИ УСЛОВИЯ**

**Чл. 22.** **(1)** Този договор не подлежи на изменение или допълнение, освен по изключение в предвидените в него и в ЗОП случаи с подписването на споразумение между страните.

**(2)** Страните нямат право да прехвърлят на трето лице правата и задълженията си по договора, освен в случаите на чл. 116, ал. 1, т. 4 от ЗОП.

**(3)** В случай на преобразуване на ИЗПЪЛНИТЕЛЯ чрез вливане, сливане, разделяне или отделяне, или чрез промяна на правната му форма, юридическото лице-правоприемник е обвързано от задълженията по този договор при спазване изискванията на ЗОП.

**Чл. 23. (1)** Всички съобщения и уведомления между страните във връзка с изпълнението на настоящия договор ще се извършват в писмена форма и ще са валидни, ако са подписани от законните им представители или надлежно упълномощени лица.

**(2)** Съобщенията и уведомленията по този договор могат да се доставят лично или чрез препоръчано писмо, куриер или потвърдено получаване на факс съобщение или на електронна поща. За валидни адреси на приемане на съобщения и уведомления, свързани с настоящия договор, се смятат:

За ИЗПЪЛНИТЕЛЯ: За ВЪЗЛОЖИТЕЛЯ:

Адрес: .......................................... Адрес: гр. Панагюрище-4500

...................................................... ул. Георги Бенковски, № 7

Факс:........................................... Факс: 0357 6 4030

e-mail:…………………………… e-mail: ekomedet@abv.bg

Лице за контакти: ...................... Лице за контакти: ......................

**(3)** При промяна на данните по ал. 2 съответната страна е длъжна да уведоми другата в 5-дневен срок от настъпване на промяната, в противен случай всяко уведомление ще се счита за надлежно получено, ако е изпратено съобразно посочените в този договор данни за контакт.

**(4)** За дата на получаване на съобщението/уведомлението се счита:

1. датата на предаването - при предаване на съобщението/уведомлението лично или чрез куриер;
2. датата на пощенското клеймо на обратната разписка - при изпращане по пощата;
3. датата на приемането - при изпращане по факс;
4. датата на постъпването в електронната поща – при изпращане по e-mail. Когато съобщението е изпратено по електронната поща с електронен подпис, не е необходимо потвърждение за получаването му.

**Чл. 24.** За неуредените в настоящия договор въпроси се прилагат разпоредбите на действащото българското законодателство.

**Чл. 25.** Възникналите спорове по приложението на настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 26.** Неразделна част от настоящия договор са:

1. Приложение № 1 – Предложение за изпълнение на ИЗПЪЛНИТЕЛЯ на Обществената поръчка за обособена позиция № …;
2. Приложение № 2 - Ценово предложение на ИЗПЪЛНИТЕЛЯ за обособена позиция № …;
3. Приложение № 3 – Количествено-стойностна сметка на ИЗПЪЛНИТЕЛЯ за обособена позиция № …;
4. Приложение № 4 – Технически спецификации за обособена позиция № ….;
5. Приложение № 5 – Линеен календарен график/актуализиран график за обособена позиция № …..;
6. Приложение № 6 – Гаранция за добро изпълнение – когато е банкова гаранция или застраховка, а когато е паричен депозит – документ за внесената сума по сметката на ВЪЗЛОЖИТЕЛЯ – *посочва се конкретното*;
7. Приложение № 67- Документите на ИЗПЪЛНИТЕЛЯ по чл. 112, ал. 1 от ЗОП.

Настоящият договор съдържа …. (…….)[[13]](#footnote-13) страници и се подписа в два еднообразни екземпляра - по един за всяка една от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**…………………………….. ................................................**

**/** / **/ /**

Управител ……………………[[14]](#footnote-14)

1. Посочва се уникалният номер на поръчката в Регистъра на обществени поръчки. [↑](#footnote-ref-1)
2. Тук за обособената позиция, за която има определен изпълнител, ще се посочи конкретният номер и предмет на обособената позиция, съответстващ на обявлението и документацията за обществената поръчка. [↑](#footnote-ref-2)
3. Посочват се основните дейности за съответната обособена позиция [↑](#footnote-ref-3)
4. Посочва се цифром и словом. [↑](#footnote-ref-4)
5. Посочва се цифром и словом. [↑](#footnote-ref-5)
6. Посочва се цифром и словом. [↑](#footnote-ref-6)
7. Конкретни цифри по показателите от 1 до 5 ще бъдат посочени съгласно Ценовото предложение на ИЗПЪЛНИТЕЛЯ [↑](#footnote-ref-7)
8. Този текст ще отпадне, в случай че изпълнителят не е предвидил подизпълнител. [↑](#footnote-ref-8)
9. Не се отнася до ОП № 2 [↑](#footnote-ref-9)
10. Посочва се цифром и словом. [↑](#footnote-ref-10)
11. *Определеният за изпълнител участник сам избира формата, под която да бъде представена гаранцията за изпълнение на договора: парична сума, внесена по посочена от ВЪЗЛОЖИТЕЛЯ банкова сметка, безусловна неотменяема банкова гаранция при условията, определени в обявлението/документацията за обществената поръчка, или застраховка, която обезпечава изпълнението чрез покритие на отговорността на ИЗПЪЛНИТЕЛЯ.* [↑](#footnote-ref-11)
12. Оставя се само приложимото, като текстът на клаузата се редактира съответно. [↑](#footnote-ref-12)
13. Посочва се цифром и словом. [↑](#footnote-ref-13)
14. Посочва се качеството на лицето, подписващо договора. [↑](#footnote-ref-14)